**Vysvetlenie súťažných podkladov č.1**

Verejnému obstarávateľovi bola doručená pripomienkovaná Rámcová dohoda k zákazke Lieky ATC skupiny L01XE10 od jedného záujemcu. Zmluva je zverejnená vo verejných dokumentoch a navrhované zmeny článkov sú vyznačené.

Záujemca okrem vyznačených zmien v Rámcovej dohode súčasne pripomienkuje aj:

* výšku zmluvnej pokuty v čl.VI. bod 6,
* nadbytočnosť ustanovenia čl. V bod 11 z dôvodu vypustenia čl. IV
* ustanovenie bodu V bod 13. nemá oporu v súťažných podkladoch. V prípade započítavania pohľadávok z iných zmlúv by mohlo byť diskriminačné, nakoľko by zvýhodňovalo subjekty, ktoré zatiaľ iné Rámcové dohody uzavreté nemajú. V prípade poistného by šlo o započítavanie pohľadávok nerovnakého druhu, keďže v zmluvných vzťahoch vystupuje poisťovňa ako súkromnoprávny subjekt, avšak vo vzťahoch verejného zdravotného poistenia ako verejnoprávny subjekt.

**Vyjadrenie verejného obstarávateľa k pripomienkam zmluvy:**

Pripomienky k Rámcovej dohode na lieky z ATC skupiny L01XE10 verejný obstarávateľ neakceptuje. Rámcové dohody sú vypracované v štandardnej podobe pre všetky lieky pre účely verejného obstarávania. Zmluvné dojednania obsiahnuté v rámcových dohodách sú v súlade s platnými všeobecne záväznými právnymi predpismi, svojim obsahom a účelom neodporujú zákonu ani ho neobchádzajú a rovnako sa nepriečia dobrým mravom.